### Beslutningstema

Kristian Schmidt, SF har fremsendt dette punkt til dagsordenen.

### Sagsfremstilling

Kristian Schmidt, SF har fremsendt denne tekst:

SF ønsker at der bliver etableret et borgermøde, som skal give svar på spørgsmål fra vores borgere, og andre med interesse for [adresse]. Politikerne, som har deltaget i sagsbehandlingen, opfordres til at deltage i den udstrækning det er muligt.

Fra Tønder Kommune deltager relevante personer fra forvaltningen, som har medvirket til behandling af sagerne omkring byggetilladelser i [adresse], der er blevet behandlet i forhold til Lokalplan nr. 159-721 og Kommuneplantillæg nr. 124-721.

Spørgsmål, som ønskes besvaret, indsendes skriftligt senest 8 arbejdsdage før mødet. De personer, der ønsker spørgsmål besvaret, skal være til stede ved mødet.

Når de indkomne spørgsmål er besvaret, og såfremt der er tid, er ordet frit. Tønder Kommune stiller med en moderator, som leder mødet.

Der tages referat af mødet, eller det optages som lyd.

Mødet afholdes senest i 1. kvartal 2024.

### Kristian Schmidt, SF indstiller,

|  |  |
| --- | --- |
| at | der holdes et borgermøde vedr. [adresse]. |

### Beslutning

Forslaget bortfaldt efter afstemning med stemmerne 3 for (liste F, liste D og Amanda Krogh (C)) og de resterende 28 stemte imod.